Gradonačelnik

KLASA: 363-01/18-09/02

URBROJ: 2117/01-01-18-2

Dubrovnik, 11. siječnja 2018.

Na temelju članka 31. Zakona o održivom gospodarenju otpadom („Narodne novine“ br. 94/13. i 73/17.), članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst i 9/15.), gradonačelnik Grada Dubrovnika donosi sljedeći

Z A K L J U Č A K

1. Utvrđuje se Prijedlog Odluke o dodjeli obavljanja javne usluge prikupljanja miješanog i biorazgradivog komunalnog otpada na području Grada Dubrovnika i upućuje se Gradskom vijeću Grada Dubrovnika na raspravljanje i donošenje.
2. Tekst Prijedloga Odluke iz točke 1. ovoga Zaključka čini sastavni dio istog.
3. Izvjestitelj u ovoj točki bit će Privremeni pročelnik Zlatko Uršić.

 Gradonačelnik

 Mato Franković

Dostaviti:

1. Služba Gradskog vijeća, ovdje
2. Upravni odjel za komunalne poslove i mjesnu samoupravu, ovdje
3. Pismohrana

Upravni odjel za komunalne djelatnosti i mjesnu samoupravu

KLASA: 363-01/18-09/02

URBROJ: 2117/01-03-18-1

Dubrovnik, 11. siječnja 2018.

 GRADONAČELNIK GRADA DUBROVNIKA

 o v d j e

Predmet: Prijedlog zaključka o utvrđivanju Prijedloga Odluke o dodjeli obavljanja javne

 usluge prikupljanja miješanog i biorazgradivog komunalnog otpada na području

 Grada Dubrovnika

Na temelju članka 28. st. 1. tč. 1. i 2. Zakona o održivom gospodarenju otpadom („Narodne novine“ br. 94/13. i 73/17.) (dalje u tekstu: Zakona) jedinice lokalne samouprave su dužne na svom području osigurati pružanje javne usluge prikupljanja miješanog i biorazgradivog komunalnog otpada te odvojeno prikupljanje otpadnog papira, metala, stakla, plastike i krupnog (glomaznog) otpada.

Obavljanje javne usluge prikupljanja otpada mogu obavljati:

* trgovačko društvo koje osniva jls ili u kojem jls ima većinski dio dionica, odnosno, udjela,
* javna ustanova koju osniva jls ili
* pravna ili fizička osoba na temelju ugovora o koncesiji.

Temeljem članka 31. st. 2. Zakona predstavničko tijelo jedinice lokalne samouprave može, svojom odlukom dodijeliti obavljanje javne usluge prikupljanja otpada trgovačkom društvu kojemu je jedinica lokalne samouprave jedini osnivač ili je pak jedinica lokalne samouprave nositelj većeg dijela dionica ili udjela.

Glede iznesenoga, a na temelju članka 31. Zakona o održivom gospodarenju otpadom („Narodne novine“ br. 94/13. i 73/17.), članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst i 9/15.), predlaže se sljedeći

Z A K L J U Č A K

1. Utvrđuje se Prijedlog Odluke o dodjeli obavljanja javne usluge prikupljanja miješanog i biorazgradivog komunalnog otpada na području Grada Dubrovnika i upućuje se Gradskom vijeću Grada Dubrovnika na raspravljanje i donošenje.

1. Tekst prijedloga Odluke iz točke 1. ovoga Zaključka čini sastavni dio istog.
2. Izvjestitelj u ovoj točki bit će Privremeni pročelnik Zlatko Uršić.

 Privremeni pročelnik

 Zlatko Uršić, dipl. iur.

 **NACRT**

Na temelju članaka 28. st. 1. i članka 31. stavka 2. Zakona o održivom gospodarenju otpadom („Narodne novine“, br. 94/13., i 73/17.), članka 32. Statuta Grada Dubrovnika („Službeni glasnik Grada Dubrovnika“, broj: 4/09., 6/10., 3/11., 14/12., 5/13., 6/13. – pročišćeni tekst i 9/15.), Gradsko vijeće Grada Dubrovnika na \_\_\_ sjednici, održanoj \_\_\_\_\_\_\_ 2017., donijelo je

**O D L U K U**

**dodjeli obavljanja javne usluge prikupljanja**

**miješanog i biorazgradivog komunalnog otpada**

**na području Grada Dubrovnika**

Članak 1.

Grad Dubrovnik dodjeljuje, trgovačkom društvu ČISTOĆA d.o.o., Put Republike 14, Dubrovnik, OIB: 16912997621, obavljanje javne usluge prikupljanja miješanog i biorazgradivog komunalnog otpada, te odvojenog prikupljanja otpadnog papira, metala, stakla, plastike i krupnog (glomaznog) komunalnog otpada.

Članak 2.

Javnu uslugu prikupljanja komunalnog otpada iz članka 1. ove Odluke, trgovačko društvo Čistoća d. o. o. će obavljati na administrativno-teritorijalnom području Grada Dubrovnika.

Članak 3.

Pod javnom uslugom prikupljanja miješanog i biorazgradivog komunalnog otpada, otpadnog papira, metala, stakla, plastike i krupnog (glomaznog) komunalnog otpada, podrazumijeva se prikupljanje otpada u spremnike, te prijevoz tog otpada do ovlaštene osobe za odlaganje, odnosno, obradu otpada.

Članak 4.

Odluku o načinu obavljanja javne usluge koja je predmet ove Odluke, Gradsko vijeće Grada Dubrovnika će donijeti u zakonskom roku sukladno odredbama Zakona o održivom gospodarenju otpadom.

Članak 5.

Ova Odluka se dostavlja ministarstvu nadležnom za zaštitu okoliša.

Članak 6.

Ova Odluka stupa na snagu osmog dana od dana objave u Službenom glasniku Grada Dubrovnika.

 Predsjednik Gradskog vijeća

 Marko Potrebica

**O b r a z l o ž e n j e**

PRAVNA OSNOVA

Na temelju članka 28. st. 1. tč. 1. i 2. Zakona o održivom gospodarenju otpadom („Narodne novine“ br. 94/13. i 73/17.) (dalje u tekstu: Zakona) jedinice lokalne samouprave su dužne na svom području osigurati pružanje javne usluge prikupljanja miješanog i biorazgradivog komunalnog otpada te odvojeno prikupljanje otpadnog papira, metala, stakla, plastike i krupnog (glomaznog) otpada.

Obavljanje javne usluge prikupljanja otpada mogu obavljati:

* trgovačko društvo koje osniva jls ili u kojem jls ima većinski dio dionica, odnosno, udjela,
* javna ustanova koju osniva jls ili
* pravna ili fizička osoba na temelju ugovora o koncesiji.

Temeljem članka 31. st. 2. Zakona predstavničko tijelo jedinice lokalne samouprave može, svojom odlukom dodijeliti obavljanje javne usluge prikupljanja otpada trgovačkom društvu kojemu je jedinica lokalne samouprave jedini osnivač ili je pak jedinica lokalne samouprave nositelj većeg dijela dionica ili udjela.

SADRŽAJ ODLUKE

Javna usluga prikupljanja komunalnog otpada dodjeljuje se trgovačkom društvu Čistoća d.o.o. iz Dubrovnik, čiji je većinski vlasnik Grad Dubrovnik

Pod javnom uslugom prikupljanja miješanog i biorazgradivog komunalnog otpada te otpadnog papira, metala, stakla, plastike i krupnog (glomaznog) otpada podrazumijeva se prikupljanje otpada u spremnike i odvoz odnosno, prijevoz otpada do ovlaštene osobe za odlaganje i obradu otpada.

Javna usluga prikupljanja komunalnog otpada obavljat će se na administrativno-teritorijalnom području Grada Dubrovnika.

O načinu obavljanja javne usluge prikupljanja komunalnog otpada Gradsko vijeće Grada Dubrovnika će donijeti posebnu odluku.